stanford-oval/wikipedia huggingface dataset:
Salama (sarjakuvahahmo)
Muissa medioissa > Animaatiossa > Superystävät

Barry Allen esiintyi 1970- ja 1980-luvuilla Superystävät animaatiosarjoissa, joissa hän oli sarjan yksi vakituisista hahmoista. Erityisesti viimeisessä sarjassa The Super Powers Team: Galactic Guardians Allen oli tärkeässä roolissa. Tuolloin hahmon äänenä toimi Norman Alden ensimmäisessä sarjassa ja lopuissa sarjoissa Jack Angel.
Muissa medioissa > Animaatiossa > Teräsmies

Wally West nähtiin ensimmäisen kerran Salaman roolissa animaationa vuonna 1997 Teräsmiehen animaatiosarjan jaksossa "Speed Demons", jossa hahmon äänenä toimi Charlie Schlatter. Salama juoksi kilpaa Teräsmiehen kanssa, joutuen samalla taistelemaan Säävelhoa vastaan. Tuolloin Salaman henkilöllisyyttä ei paljastettu, mutta vuonna 2001 alkanut ja samaan universumiin kuulunut Justice League sarja paljasti toisen tuotantokauden päätösjaksossa Salaman olleen Wally West.
Muissa medioissa > Animaatiossa > Justice League

Justice Leaguessa Salama oli sekoitus Barry Allenia ja Wally Westia. Hän sai voimansa Allenin tavoin laboratoriossa, jonne salama iski. Lisäksi sarjassa West oli myös Oikeuden Puolustajien pääjäseniä, sekä spin-off -sarjassa Justice League Unlimited, jossa paljastettiin Salaman asuneen Central Cityssä ja työskennelleen poliisiaseman laboratoriossa. Paikallisen kaupungin toimittajana oli kuitenkin Linda Park, joka sarjakuvissa on Wally Westin vaimo. Sarjassa Park oli ihastunut Salamaan, eikä esiintynyt yhtä jaksoa enempää. Salaman äänenä toimi Michael Rosenbaum.
Muissa medioissa > Animaatiossa > The Batman

Barry Allenin versio Salamasta palasi takaisin animaatioksi vuosina 2007–2008, jolloin hän esiintyi vierailevana hahmona The Batmanin viidennellä tuotantokaudella. Allen muodosti sarjan viimeisessä kaksiosaisessa jaksossa Oikeuden Puolustajat yhdessä Batmanin, Metsästäjä Marsilaisen, Haukkamiehen, Vihreän Lyhdyn, Vihreän Nuolen ja Teräsmiehen kanssa. Sarjassa ei kuitenkaan varsinaisesti kerrottu suoraan Salaman olevan Barry Allen, mutta jaksossa "A Mirror Darkly" kaikki viittaavat Allenin sarjakuvahistoriaan. Lisäksi sarjan tuottanut Alan Burnett piti itse hahmoa Barry Allenina. Hahmon äänenä toimi Charlie Schlatter, joka puolestaan ääninäytteli Salamaa vuonna 1997 Teräsmies-animaatiosarjassa, jonka henkilöllisyys paljastui myöhemmissä sarjoissa olleen Wally West.
Muissa medioissa > Animaatiossa > Oikeuden Puolustajat: Uusi rintama

Vuonna 2008 Barry Allenin Salama esiintyi ensimmäistä kertaa elokuvassa Oikeuden Puolustajat: Uusi rintama, joka sijoittui 1950-luvulle. Elokuvassa Salamalla oli pieni rooli, kun hän taisteli Kapteeni Pakkasta vastaan Las Vegasissa kuultuaan puhelimen kautta kun hänen tyttöystävänsä Iris West joutui pulaan. Kapteeni Pakkanen yritti ryöstää kasinon, mutta ei päässyt aivan heti karkaamaan Salaman saavuttua paikalle. Kapteeni Pakkanen kertoi piilottaneensa kuusi pommia ympäri Vegasia, jotka räjähtäisivät 90 sekunnissa. Salama löytää viisi pommia ja tajuaa pian että kuudes pommi oli pelkkää hämäystä. Salama ennättää palata takaisin kasinolle, josta Kapteeni Pakkanen on karkaamassa helikopterin avulla. Salama lyö Pakkasen ulos helikopterista joka putoaa vesisuihkulähteeseen, jossa yhtäkkiä hänen kehonsa valtaa elokuvan salaperäinen muukalainen Keskus, joka kysyy miksi hän on nopeampi kuin muut olennot. Salama ihmettelee Kapteeni Pakkasen hourimisia, mutta roiston palattua takaisin tajuihinsa hän yrittää ampua Salamaa jääaseellaan, mutta jäätyykin itse Salaman sotkettua aikaisemmin hänen asettaan.
Salama auttoi vielä elokuvan lopussa muita sankareita taistelemaan Keskusta vastaan. Hahmon äänenä toimi Neil Patrick Harris.
Muissa medioissa > Animaatiossa > Batman – pelottomat

Jay Garrick ja Barry Allen esiintyivät vuosina 2009-2010 Batman – pelottomat -sarjassa, jossa Andy Milder oli Jay Garrickin äänenä ja Alan Tudyk Barry Allenin äänenä.
Garrick esiintyi ensi kerran jaksossa "Trials of the Demon!", jossa hänellä oli lyhyt rooli taistellessaan Batmanin kanssa Linnunpelätintä vastaan. Toisen kerran hän esiintyi jaksossa "The Golden Age of Justice!", jossa Garrick oli yksi Oikeuden Yhteiskunnan jäsenistä.
Kolmannen kerran Garrick esiintyi yhdessä Barry Allenin kanssa jaksossa "Requiem for a Scarlet Speedster". Jaksossa Allen jahtasi Professori Zoomia, joka onnistui houkuttelemaan hänet tietämättä tulevaisuuteen aikaportaalin kautta. Allen oli pyytänyt apua Jay Garrickiltä ja Poika Salamalta pysäyttääkseen rikollisen, mutta pelasti heidät menemästä portaalin läpi. Zoom oli ottanut hänet vangiksi juoksupyöräänsä, joka tuotti energiaa Zoomin rannekkeisiin, joiden avulla Zoom kykeni juoksemaan yhä nopeammin. Allen onnistui kuitenkin juoksemalla nopeammin näkymään aaveena menneisyydessä, jonka Salamat olivat nähneet aikaisemmin mutta eivät maininneet asiasta toisilleen. Batmanin huomattua tämän hän sai otettua koordinaatit aaveen sijainnille, jotka Poika Salama syötti juoksumatolle, jonka avulla he matkasivat tulevaisuuteen yrittääkseen pelastaa Allenin. Zoom onnistui aluksi sieppaamaan kaikki vierailijat ja telkesi Jay Garrickin ja Poika Salaman juoksupyöräänsä. Allenin idean myötä he päättivät juosta entistä nopeammin, jonak myötä se saivat luotua halkeaman aikaan, josta Allen meni läpi palatakseen takaisin Zoomin linnakkeeseen pelastamaan muut. Kukistettuaan Zoomin Allen palasi muiden sankarien kanssa omaan aikaansa 2010-luvulle.
Muissa medioissa > Animaatiossa > Justice League: Crisis on Two Earths

Wally Westin Salama esiintyi ensimmäisen kerran elokuvassa Justice League: Crisis on Two Earths vuonna 2010, jossa hahmon äänenä toimi Josh Keaton.
Salama kuului elokuvassa Oikeuden Puolustajiin, jotka päättivät matkata rinnakkaisuniversumiin Lex Luthorin pyytäessä apua pelastaa universuminsa rikollisilta, jotka olivat Oikeuden Puolustajien vastakohtia. Salaman vastakohtana oli Johnny Quick. Hän taisteli aluksi rinnakkaisuniversumin Kumimiestä vastaan ja myöhemmin ryhmän suunniteleman hyökkäyksen päätteeksi Johnny Quickia ja hänen kätyreitään vastaan yhdessä Metsästäjä Marsilaisen kanssa. Myöhemmin Salama otteli uudelleen Quickia vastaan elokuvan lopulla, mutta taistelu päättyi kun kaikki huomasivat Owlmanin suunnitelleen tuhoavan kaikki universumit. Batman tarvitsi nopean kaverin ylläpitämään rikkinäisen portaalin, jolloin Salama ehdotti olevansa vapaaehtoinen, mutta Batman väitti hänen olevan hidas tehtävää varten. Sen sijaan Quick halusi suorittaa tehtävän ja auttoi Batmania pääsemään samaiseen universumiin Owlmanin kanssa. Estettyään Owlmanin suunnitelmat Batman palasi takaisin, jonka seurauksena Johnny Quick oli vanhentunut huomattavasti. Salama huomasi tämän myötä Batmanin säilyttäneen hänen henkensä.
Muissa medioissa > Videopeleissä

Salama esiintyi ensi kerran videopelihahmona vuonna 1991 samannimiseen televisiosarjaan perustuvassa Game Boy -pelissä The Flash. Salaman roolia kantoi Barry Allen televisiosarjan tavoin.
Toisen kerran Salama oli pelattavana hahmona Justice League Task Force -tappelupelissä, joka julkaistiin Super Nintendolle ja Segalle vuonna 1995. Tällä kertaa Salamana toimi Wally West.
Vuonna 2006 Salama oli yksi pelattavista hahmoista Justice League Heroes -pelissä. Pelistä julkaistiin myös samana vuonna spin-off-peli Game Boy Advancelle Justice League Heroes: The Flash, joka oli samalla toinen hahmon nimikkopeli. Molemmissa peleissä Wally West toimi Salamana.
Salama esiintyi vuonna 2008 Midway Gamesin julkaisemassa Mortal Kombat vs. DC Universe -pelissä pelattavana hahmona. Hahmona toimi Barry Allen vaikkakin Deathstroke mainitsi pelin aikana Salamaa painumaan takaisin Keystone Cityyn, joka on Wally Westin kotikaupunki.
Salama esiintyy vuonna 2010 DC Universe Online -pelissä, jossa se ei ole pelattavana hahmona.
Salama esiintyi pelattavana hahmona vuoden 2013 Injustice: Gods Among Us -pelissä, jossa Salama oli Teräsmiehen Regimen jäsen, kunnes Teräsmiehen tapettua Shazamin, hän sai tarpeekseen ja liittyi Batmanin puolelle. Salama esiintyi myös pelin vuoden 2017 jatko-osassa Injustice 2.
Salama esiintyy pelattavana hahmona DC Legends: Battle for Justice -pelissä.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1968 | Ray Owens | The Superman/Aquaman Hour of Adventure |  |  |
| 1974 | Norman Alden | Superystävät |  |  |
| 1977–1978 1980 1984 | Jack Angel | The All-New Super Friends Hour Superystävät SuperFriends Hour SuperFriends: The Legendary Super Powers Show |  |  |
| 1990–1991 | John Wesley Shipp | Flash |  |  |
| 1997 2007 2012–2013 2016–2017 | Charlie Schlatter | Teräsmies Batman Justice League Action | LEGO Batman: The Movie – DC Superheroes Unite | Lego Batman 2: DC Super Heroes |
| 2001–2006 2010 2012 | Michael Rosenbaum | Justice League Justice League Unlimited | Justice League: Doom | DC Universe Online |
| 2004, 2007 2009 | Kyle Gallner | Smallville |  |  |
| 2006 | Chris Edgerly |  |  | Justice League Heroes |
| 2008 | Neil Patrick Harris |  | Oikeuden Puolustajat: Uusi rintama |  |
| 2008 2017 | Taliesin Jaffe |  |  | Mortal Kombat vs. DC Universe Injustice 2 |
| 2009–2010 | Andy Milder | Batman – pelottomat |  | Batman: The Brave and the Bold – The Videogame |
| 2010 | Billy Mitchell | Smallville |  |  |
| 2010 | Josh Keaton |  | Justice League: Crisis on Two Earths |  |
| 2010 | Alan Tudyk | Batman – pelottomat |  |  |
| 2010 | Eric Bauza | DC Super Friends |  |  |
| 2010 | George Eads | Young Justice |  |  |
| 2011 | Dwight Schultz |  |  | DC Universe Online |
| 2011 | Ryan Wickerham |  |  | DC Universe Online |
| 2013 | Neal McDonough |  |  | Injustice: Gods Among Us |
| 2014–2023 | Grant Gustin | The Flash |  |  |
| 2016–2017 2021–2023 | Ezra Miller | Peacemaker | Batman v Superman: Dawn of Justice Suicide Squad Justice League Zack Snyder’s Justice League The Flash |  |
| 2017 | Travis Willingham |  |  | Injustice 2 |

Barry Allen elokuvassa Oikeuden Puolustajat: Uusi rintama.
Allen Batman – pelottomat -sarjassa.
Bryan Cranstonin filmografia

Bryan Cranston Berliinin elo­kuva­juhlilla vuonna 2018.
Tämä on Bryan Cranstonin filmografia.
Aiheesta muualla

Bryan Cranston Internet Movie Databasessa. (englanniksi)
Sormijärvi

Sormijärvi on kylä Salon kaupungin Perniössä. Kylä sijaitsee itäosassa harvaan asutulla alueella.
Sormijärvi sijaitsee kuivuneen ja suoksi muuttuneen Sormijärven itälaidalla. Kylää reunustavat mäet, mutta muutoin kylä on tasaista peltomaata. Asutus on harvaa eikä kaikkia kylän taloja asuteta enää ympärivuotisesti.
Sormijärveltä on tehty löytöjä kivikaudelta ja pronssikaudelta. Puolamäellä ja Varemäellä on pronssikautiset hautaröykkiöt. Itse Sormijärven kylä on perustettu verrattain myöhään, eikä kylää mainita vuoden 1540 veroluettelossa. Kylän kantatilat Sällylä ja Ihala ovat sijainneet nykyisillä paikoillaan 1700-luvusta lähtien. Tiloista itsenäistyi muutamia pientiloja 1900-luvun alussa, mutta uudempaa asutusta kylään ei ole syntynyt.
Burt Kwouk

| Burt Kwouk> 郭弼 |
| --- | --- |

Henkilötiedot
Koko nimi:  Herbert Tsangtse Kwouk
Syntynyt: 18. heinäkuuta 1930 Warrington, Lancashire, Yhdistynyt kuningaskunta
Kuollut: 24. toukokuuta 2016 (85 vuotta) Hampstead, Lontoo, Yhdistynyt kuningaskunta
Ammatti:  näyttelijä
Puoliso:  Caroline Tebbs  (vih. 1961; k. 2016)
Näyttelijä
Aktiivisena:  1957–2012
Merkittävät roolit:   007 ja Kultasormi  Vielä virtaa  Vaaleanpunainen pantteri  Kiss of the Dragon 
Aiheesta muualla
IMDb 
Elonet
AllMovie
Svensk Filmdatabas
Burt Kwouk (18. heinäkuuta 1930 Warrington, Lancashire – 24. toukokuuta 2016 Hampstead, Lontoo), koko nimeltään Herbert Tsangtse Kwouk, oli kiinalais-englantilainen näyttelijä, joka tuli tunnetuksi Blake Edwardsin Vaaleanpunainen pantteri -elokuvista.
Varhainen elämä

Kwouk syntyi vuonna 1930 Warringtonissa. Hänen äitinsä oli kiinalainen, ja kymmenen kuukauden ikäisenä Kwouk muutti äitinsä kanssa muun perheen luo Shanghaihin. Hän asui siellä 17-vuotiaaksi asti, jolloin hänen vanhempansa lähettivät hänet Yhdysvaltoihin opiskelemaan politiikkaa ja taloustiedettä. Hän kuitenkin joutui palaamaan Shanghaihin hänen perheensä jäätyä varattomaksi vuoden 1949 vallankumouksen seurauksena. Muutama vuosi myöhemmin Kwouk muutti Britanniaan, jossa hän ryhtyi näyttelijäksi tyttöystävänsä kehotuksesta.
Ura

Kwouk teki yhden ensimmäisistä televisiorooleistaan komediasarjassa Hancock's Half Hour vuonna 1957. Tämän jälkeen hän sai merkittävän roolin elokuvasta The Inn of Sixth Happiness (1958), jossa hän esitti Li-nimistä miestä, joka auttaa Ingrid Bergmanin esittämää lähetyssaarnaajaa pakenemaan japanilaisilta sadan lapsen kanssa. 1960-luvulla hän näytteli myös Christopher Leen kanssa Fu Manchu -elokuvasarjassa.
Vuonna 1964 Kwouk sai roolin ensimmäisestä Vaaleanpunainen pantteri -sarjan elokuvasta Laukaus pimeässä. Kwoukin hahmo elokuvassa oli Peter Sellersin näyttelemän komisario Jacques Clouseaun kiinalainen miespalvelija Cato Fong, joka on hänen tunnetuin roolinsa. Kwouk esiintyi yhteensä seitsemässä Vaaleanpunainen pantteri -sarjan elokuvassa. Koska Clouseau oli käskenyt Fongin hyökätä hänen kimppuunsa aina kun mahdollista itsepuolustustaitojensa ylläpitämiseksi, Kwouk ja Sellers ottivat elokuvan merkeissä yhteen jokaisessa elokuvassa, lukuun ottamatta kahta viimeistä, jotka tehtiin Sellersin kuoleman jälkeen.
Kwouk näytteli myös kolmessa James Bond -elokuvassa. Vuonna 1964 hän esitti ydinfyysikkoa elokuvassa 007 ja Kultasormi ja vuonna 1967 Spectren kätyriä elokuvassa Elät vain kahdesti. Hän esiintyi myös epävirallisessa James Bond -elokuvassa Casino Royale (1967), jossa hän esitti kiinalaista kenraalia.
1970- ja 1980-luvulla Kwouk näytteli sivurooleissa useissa televisiosarjoissa, kuten Doctor Who ja Pyhimys. Vuosina 1981–1984 hän esitti Majuri Yamauchia draamasarjassa Tenko. Kwouk esiintyi myös Vielä virtaa -sarjassa, jossa hän näytteli Entwistleä vuosina 2002–2010, sekä elokuvassa Kiss of the Dragon vuonna 2001.
Yksityiselämä

Kwouk oli naimisissa Caroline Tebbsin kanssa vuodesta 1961 kuolemaansa saakka. Heillä oli yksi lapsi, Christopher.
Kwouk nimettiin brittiläisen imperiumin ritarikuntaan vuonna 2011 (OBE). Hän kuoli syöpään 85-vuotiaana Marie Curien saattokodissa Hampsteadissa 24. toukokuuta 2016.
Valikoitu filmografia

| Vuosi | Elokuva | Rooli |
| --- | --- | --- |
| 1974 | Vaaleanpunaisen pantterin paluu | Cato |
| 1978 | Vaaleanpunaisen pantterin kosto | Cato |
| 1993 | Vaaleanpunaisen pantterin poika | Cato |
| 2001 | Kiss of the Dragon | Tai |
Huomiolista

↑  Kwouk syntyi Warringtonissa, mutta hänen syntymänsä rekisteröitiin Manchesterissa. Kwoukin syntymän aikaan Warrington oli osa Lancashiren kreivikuntaa.
Solitander

Solitander on suomalainen, 1700- ja 1800-luvuilla erityisesti Porvoossa vaikuttanut kauppias- ja teollisuussuku.  Suvun jäsenet ovat liiketoiminnan lisäksi osallistuneet hallinnollisiin tehtäviin Porvoon kaupungissa ja muun muassa Porvoon valtiopäivillä vuonna 1809.
Suvun jäseniä

Axel Solitander (1878–1944), paperinjalostuksen asiantuntija, pääkonsuli ja ministeri
Erik Solitander (noin 1755–1822) kauppias, varapormestari
Gertrud Solitander (1884–1945), taidemaalari
H. P. O. Solitander (1890–1968), insinööri ja vesirakennustekniikan professori
Johan Solitander (1764–1838) vuorineuvos, valtiopäivämies
Burgasin alue

Burgasin alue (bulg. Област Бургас) on Bulgarian alue maan kaakkoisosissa. Alue sijaitsee Mustanmeren rannikolla, ja sillä on yhteinen raja Turkin kanssa. Alue on nimetty maan neljänneksi suurimman kaupungin Burgasin mukaan. Burgasin alue on jaettu kolmeentoista kuntaan.
Kunnat

| --- | --- |
 Aitos  Burgas  Kameno  Karnobat  Malko Tărnovo  Nesebăr  Pomorie :  Primorsko  Ruen  Sozopol  Sredetš  Sungurlare  Tšarevo
Aiheesta muualla

Kuvia tai muita tiedostoja aiheesta Burgasin alue Wikimedia Commonsissa
Bulgarian alueet
Blagoevgrad
Burgas
Dobritš
Gabrovo
Haskovo
Jambol
Kărdžali
Kjustendil
Lovetš
Montana
Pazardžik
Pernik
Pleven
Plovdiv
Razgrad
Ruse
Silistra
Sliven
Smoljan
Sofia
Sofian kaupunki
Stara Zagora
Šumen
Tărgovište
Veliko Tărnovo
Varna
Vidin
Vratsa
SrCO3

SrCO3 on seuraavien yhdisteiden molekyylikaava:
Strontianiitti
Strontiumkarbonaatti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”SrCO3”, voi hakea sivunnimihaulla, laajalla sivunnimihaulla tai tekstihaulla.
Boris Sagal

Boris Sagal (18. lokakuuta 1923 Jekaterinoslav (nyk. Dnipro), Ukrainan SNT – 22. toukokuuta 1981 Portland, Oregon, Yhdysvallat) oli ukrainalaissyntyinen, Yhdysvalloissa uransa tehnyt televisio- ja elokuvaohjaaja. Hänen merkittävimpiin teoksiinsa lukeutuu muun muassa Elvis Presleyn elokuva Tyttöjen Elvis (1965).
Sagal syntyi Ukrainassa, mutta muutti jo lapsena Yhdysvaltoihin. Hän aloitti näyttelijänä 1950-luvun alulla ja siirtyi sitten ohjaajaksi. Hänen ensimmäinen teatterielokuvansa oli Dime with a Halo vuodelta 1963, mutta pääasiassa hän työskenteli television puolella.
Sagal kuoli tapaturmaisesti käveltyään helikopterista poistuessaan päin peräroottoria World War III -televisioelokuvan kuvauksissa Oregonissa vuonna 1981. Hän menehtyi sairaalassa viisi tuntia myöhemmin.
Sagalilla oli ensimmäisen vaimonsa, sydänsairauteen 1970-luvulla kuolleen Sara Zwillingin kanssa viisi lasta, muun muassa näyttelijä Katey Sagal. Zwillingin kuoltua Sagal meni toisiin naimisiin tanssija-koreografi Marge Championin kanssa.
Aiheesta muualla

Boris Sagal Internet Movie Databasessa. (englanniksi)
Boris Sagal Elonetissä.
Captain Beyond (albumi)

| Captain Beyond Captain Beyond |
| --- | --- | --- |

Studioalbumin tiedot
 Äänitetty : 1971-1972
 Julkaistu: kesäkuu 1972
 Tuottaja(t): Captain Beyond
 Tyylilaji: progressiivinen rock hard rock
 Kesto: 35.07
 Levy-yhtiö: Capricorn Records
Captain Beyondin muut julkaisut
|   | Captain Beyond 1972 | Sufficiently Breathless 1973 |
Captain Beyond on samannimisen yhtyeen esikoisalbumi vuodelta 1972. Yhtyeen jäsenet tulivat varsin nimekkäistä yhtyeistä (Iron Butterfly, Deep Purple, Johnny Winter), mutta albumi ei kuitenkaan saanut kaupallista menestystä. Albumin arvostus on kuitenkin kohonnut vuosien aikana, ja yleisesti albumia pidetään yhtyeen parhaana. Musiikillisesti albumia voidaan kuvata proge-vaikutteiseksi hard rockiksi. Alkuperäinen Yhdysvaltain vinyylipainos ilmestyi 3D-kannella.
Kappaleet

"Dancing Madly Backwards (On a Sea of Air)" – 4:01
"Armworth" – 1:48
"Myopic Void" – 3:30
"Mesmerization Eclipse" – 3:48
"Raging River of Fear" – 3:47
"Thousand Days of Yesterdays (Intro)" – 1:19
"Frozen Over" – 3:46
"Thousand Days of Yesterdays (Time Since Come and Gone)" – 3:56
"I Can't Feel Nothin' (Part 1)" – 3:06
"As the Moon Speaks (To the Waves of the Sea)" – 2:25
"Astral Lady" – 0:16
"As the Moon Speaks (Return) – 2:13
"I Can't Feel Nothin' (Part 2)" – 1:13
kaikki kappaleet Evans/Caldwell
Muusikot

Rod Evans: laulu
Larry "Rhino" Reinhardt: kitara
Lee Dorman: basso, piano, urut, laulu
Bobby Caldwell: rummut, perkussiot, kosketinsoittimet, laulu
Burgdorf

Burgdorf tarkoittaa muun muassa seuraavaa:
Paikannimi

Burgdorf, kaupunki Saksassa Hannoverin itäpuolella
Burgdorf, kaupunki Sveitsissä.
Sukunimi

Wilhelm Burgdorf, saksalainen kenraali.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Burgdorf”, voi hakea sivunnimihaulla, laajalla sivunnimihaulla tai tekstihaulla.
Srapnelli

Srapnelli (rinnakkaismuoto šrapnelli) on tykkiaseissa käytetty luodeilla täytetty ammustyyppi, joka on tarkoitettu toimimaan ilmassa lentoratansa loppuvaiheessa sinkoamalla sisältämänsä kuulat kohti maalia. Srapnelli on saanut nimensä brittiläisen tykistöupseeri Henry Shrapnelin mukaan, joka aloitti ensimmäisten pallosrapnellien kehittelyn vuonna 1784. Pallosrapnelli oli ulkomuodoltaan identtinen saman aikakauden pallokranaattien kanssa.
Shrapnelin suunnittelema uusi ammustyyppi otettiin brittitykistön käyttöön vuonna 1803. Ensimmäiset nykyisiä tykinammuksia ulkoisesti muistuttavat lieriönmuotoiset srapnellit tulivat käyttöön 1860-luvulla rihlattujen tykkien yleistyessä. Metallurgian ja valmistusmenetelmien kehityksen myötä 1880-luvulla srapnelli sai lopulliseksi jääneen muotonsa.
Srapnellin vanhentuminen alkoi tehokkaiden, pikriinihapolla ladattujen sirpalekranaattien yleistyessä 1890-luvulla. Tehokkailla räjähdysaineilla ladatut sirpalekranaatit olivat paljon srapnellia yksinkertaisempia ja monipuolisempia ammuksia. Srapnellin teho perustui yksinomaan sen suoraan eteenpäin sinkoamien luotien vaikutukseen, eikä se alkuunkaan soveltunut linnoitteiden tuhoamiseen. Sirpalekranaatilla sen sijaan oli srapnellin kapeaa luotiviuhkaa kattavampi sirpalevaikutus sekä ruhjova painevaikutus, minkä lisäksi se voitiin käytetystä sytyttimestä riippuen asettaa räjähtämään joko maanpinnan yläpuolella, maanpinnan tasalla tai sen alla. Srapnelli oli kuitenkin vielä ensimmäisessä maailmansodassa käytössä sirpalekranaattien rinnalla, mutta toisen maailmansodan alkaessa se oli ammustyyppinä jo harvinainen.
Pallosrapnelleja. Alkuperäinen Henry Shrapnelin suunnitelema versio (vas.) ja E. M. Boxerin 1850-luvulla parantelema malli (oik.)
16-naulaisen (91,4 mm) tykin srapnelli 1870-luvulta. Paksu valurautainen kuori pienensi luodeille jäävää tilaa
I MS:n aikaisen srapnellilaukauksen rakenne. 1. Ajopanos, 2. Luodit, 3. Aikasytytin, 4. Sytytysputki, 5. Hartsia sitomassa luoteja, 6. Teräksinen kuori, 7. Patruunahylsy, 8. Patruunapanos
Brittiläinen 18-naulainen (83,8 mm) srapnelli. Teräskuori on ratkaisevasti vanhaa valurautaista ohuempi
Srapnellin toiminta
Wikimedia Commonsissa on kuvia tai muita tiedostoja aiheesta .
Srebrenica

| Srebrenica Сребреница |
| --- | --- |

 Srebenican sijainti Bosnia-Hertsegovinassa
 Koordinaatit: 44°6′0″N, 19°18′0″E 
Valtio:  Bosnia ja Hertsegovina
Entiteetti:  Serbitasavalta
Alue:  Vlasenica
Väkiluku (1991):  5 754
 
 srebrenica-opstina.org 
Infobox OKVirheellinen NIMI-arvo: 
Srebrenica (kyrillisin kirjaimin Сребреница) on kaupunki Bosnia ja Hertsegovinan itäosassa. Se on pieni vuoristokaupunki, jossa on suolakaivos sekä muuta kaivostoimintaa ja kylpylä. Nimi tarkoittaa hopeakaivosta. Vuonna 1991 Srebrenicassa oli 5 754 asukasta, joista 64 % ilmoitti olevansa Bosnian muslimeita, 29 % serbejä, 5,3 % ”jugoslaaveja”, 1 % muita ja 0,7 % kroaatteja.[lähde? ]
Bosnian sodassa Srebrenica oli serbiseparatistien piirittämä kesästä 1992 alkaen. Kaupungissa oli saartoon jääneiden asukkaiden lisäksi 40 000 muslimipakolaista. Serbit iskivät kaupunkiin Ratko Mladićin johdolla 7. heinäkuuta 1995. Serbijoukot murhasivat 8 000 muslimimiestä ja -poikaa seuranneina päivinä. Uhrit teloitettiin ja joukkohaudattiin lähelle Srebrenicaa.
Christiane Desroches-Noblecourt

| Christiane Desroches-Noblecourt |
| --- | --- |

Henkilötiedot
Syntynyt: 17. marraskuuta 1913
Kuollut: 23. kesäkuuta 2011 (97 vuotta)
Kansalaisuus:  Ranska
Koulutus ja ura
Tutkimusalue:  egyptologia
Christiane Desroches-Noblecourt (17. marraskuuta 1913 – 23. kesäkuuta 2011) oli ranskalainen egyptologi. Hän oli ensimmäinen ranskalainen nainen, joka johti arkeologista kaivausta. Desroches-Noblecourt kirjoitti useita egyptologiaa käsitteleviä kirjoja. Hänet tunnetaan erityisesti hänen osallisuudestaan Nubian muinaisten temppelien pelastamiseen Nasserin tekojärven alta. Suomeksi Desroches-Noblecourtilta on ilmestynyt Mika Waltarin esipuheella varustettu kirja Tutankhamon: Faaraon elämä ja kuolema (Uusi kirjakerho 1976; alkuperäisteos Vie et mort d'un pharaon Toutankhamon). Desroches-Noblecourt kuului toisessa maailmansodassa Ranskan vastarintaliikkeeseen ja piilotti Louvren egyptiläisiä aarteita pois Saksan valloittamilta alueilta.